Miért van szükség domain névre?
Rengeteg oka van ennek, a legfőbb ok természetesen a márka. Semmi sem tűnik kevésbé professzionálisnak, mint egy olyan márka, amelynek weboldala a marka.wordpress.com. Ez egy általános szabály: a weboldalak, amelyek egyedi domaint vásárolnak és üzemeltetnek sikeresebbek, jobbak és ismertebbek.De a domain név sokkal több ennél. Gyakran azért indítanak saját weboldalt az emberek, mert így teljes kontrolljuk van felette. Ha közösségi oldalakat vagy ingyenes szolgáltatókat használnak, vagy akár ha az Amazon-on vagy eBay-on árulnak dolgokat, akkor teljes mértékben ki vannak szolgáltatva ezeknek a cégeknek. Ha e vállalatok megváltoztatják a felhasználási feltételeiket, vagy netalán megszűnnek, akkor nagy a baj.Viszont ha saját domain nevet regisztrál, akkor senki mástól nem függ. Ez a domain név Önhöz  tartozik, az Ön felügyelete alatt áll, és teljes mértékben azt tesz vele, amit akar. Az összes hozzá kapcsolódó e-mail címet felügyelheti, és meghatározhatja, hogy a webhely melyik kiszolgálóhoz fér hozzá, sőt akár eladhatja vagy átruházhatja a tulajdonjogát, ha éppen ezt szeretné.Eközben a domain nevének állapota folyamatosan hatást gyakorol a weboldalára a keresőmotorok találati oldalain (SERPs). A régebbi domain nevek elsőbbséget élveznek az újakkal szemben és minden keresőmotor magjában van egy idézési modell. Ez azt jelenti, hogy a rámutató linkek alapján határozzák meg az egyes webhelyek jelentőségét. Tehát ha nem a saját domain nevét használja, minden, a weboldalára mutató link babérjait más aratja le.